
Prije tri godine kupio sam kuću, hvala Allahu, i u njenom se dvorištu nalaze tri veoma plodne palme koje daju različite vrste datula. Moram li davati ***[zekat](https://pitajucene.com/search/zekat/questions/ "Pretraži pitanja o zekatu")*** na te datule? Ako moram, kako ću odrediti visinu nisaba? Hoću li procijeniti količinu prinosa? I hoću li na svaku vrstu davati zekat zasebno? Mogu li zekat dati u protivvrijednosti? Šta sam dužan učiniti glede proteklog vremena u kojem nisam izdvajao zekat? Zapazio sam da mnogi muslimani nisu upućeni u propise izdvajanja zekata na datule.


* 
* 
* 
* 
* 
* 
* 

 
Moram li davati zekat na datule?

U pravu ste, mnogi ljudi nisu upoznati s propisima izdvajanja zekata na datule, te ne daju ***[zekat](https://pitajucene.com/search/zekat/questions/ "Pretraži pitanja o zekatu")*** na datule koje ubiru s palmi koje se nalaze u njihovu dvorištu, makar se radilo o količini koja dostiže visinu nisaba; drže da se zekat daje jedino na datule koje se nalaze u palmoviku. Potrebno je dovesti iskusnog stručnjaka da izvrši procjenu zekata, a treba dati pet posto u protivvrijednosti (na novac se daje dva i po posto, dok se na plodove daje pet posto) jer je to vlasniku palmi lakše, a siromašnima korisnije. U vezi s proteklim godinama u kojima niste izdvajali zekat, jer niste znali da to morate činiti, sad ćete procijeniti koliko je bilo plodova, i dat ćete zekat. Budući da niste znali vjerski ***[propis](https://pitajucene.com/search/Propis/questions/ "Pretraži pitanja o propisima")*** s tim u vezi, niste grešni, ali ono što se propustili morate sad nadoknaditi.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


